Reino Uronen

Reino Uronen (26. toukokuuta 1936 Viipuri – 16. syyskuuta 2013 Helsinki) oli maa- ja metsätalousministeriön kansliapäällikkö vuodesta 1977. Hän oli keskustapuolueen jäsen.

Uronen valmistui 1967 maatalous- ja metsätieteiden kandidaatiksi ja aloitti samana vuonna ministeriön palveluksessa. Vuonna 1977 Urho Kekkonen nimitti hänet kansliapäälliköksi viimeisenä kansliapäällikkönimityksenään. Uronen jäi eläkkeelle 1999.

Uronen vaikutti joutsenmerkin käyttöönottoon tuotepakkauksissa. Hänellä oli runsaasti luottamustoimia, ja hän toimi myös maataloustuotteiden viennin edistämiseksi.

Lähteet

Maa- ja metsätalousministeriön kansliapäälliköt
Vuonna 1936 syntyneet
Vuonna 2013 kuolleet